Zemheri (teleserial)

Zemheri Ay Yapım studiyasi hamkorligida 2020-yil 15-yanvardan boshlab efirga uzatilgan teleserial. Rejissor - Hilal Saral, ssenarist – Sema Ergenekon. Bosh rollarni Alperen Duymaz, Ayça Ayşin Turan va Caner Cindoruk kabi mashhur aktyorlar ijro qilishgan . Umumiy 10-qismdan iborat serial 2020-yil 18-martda yakunlangan.

Aktyorlar va Obrazlar

Bosh rollar 

 Alperen Duymaz – Ayaz
 Ayça Ayshin Turan – Firuze
 Caner Cindoruk – Ertan
 Hazal Filiz Küçükköse – Berrak
 Shebnem Dönmez – Mehveş
 Zerrin Tekindor – Aliye

Yordamchi rollar 

 Nihal Koldaş – Safiye
 Müfit Kayacan – Yaşar
 Emir Çubukçu – Faruk
 Aleyna Özgeçen – Elvan
 Lila Gürmen – İclal
 Sahra Şaş – Sevda

Mavzu 
Zemheri otasi nohaqlikka uchragan yosh bir qizning haqiqat uchun kurashgan qismati haqida hikoya qiluvchi teleserial hisoblanadi. Serial mavzusi bevosita qiyinchiliklar va adolat uchun kurash kabi masalalarni qamrab olgan. Bu voqealar yosh qizning taqdiri misolida tomoshabinga yetkazib berilgan.

Syujeti 
Serial Ayaz va Firuze ismli tengdosh talabalarning ishq qissasi bilan boshlanadi. Ular Arxitektura va dizayn universiteti talabalari edi. Birgalikda universitetda oʼtkazgan kunlar hisobiga Ayaz va Firuze bir-birlarini yaxshi tanishadi. Ayaz Firuzega birga boʼlish taklifini beradi. Firuze bu taklifga rozilik beradi. Kutilmaganda vaziyat oʼzgaradi.

Ayazning otasi spirtli ichimlik isteʼmol qilardi. U Istanbulga kelib, xotini va qizini tinch qoʼymasdi. Ayaz Firuzening oldidan uyiga qaytgach, jonsiz holatda yotgan otasi va qoʼlida pichoq tutgan onasini koʻradi. Hammasi shu kundan boshlanadi. Chorasiz qolgan Ayaz, katta shirkat egasi Ertandan yordam soʻrashga majbur boʻladi. Ertan bu qotillikni bosti-bosti qilish evaziga Ayazdan singlini nikohiga olishni talab qiladi. Ayaz bu taklifga onasini qamoq jazosidan saqlab qolish uchun rozi boʻladi.

Firuze toʻsatdan gʻoyib boʻlgan Ayazni unutolmadi. Uning otasi Yaşar yangi bino qurilishida faoliyat boshlash uchun Ertan nomiga ariza yozadi. Ertan bu arizani eʼtiborsiz qoldiradi va natijada yangi bino qurilishidagi xavf-xatarni oldini olish uchun chora-tadbir koʼrilmaydi. Yaşar esa noiloj moddiy koʼmaksiz qurilishni boshlashga majbur boʼladi. Baxtsiz hodisa sabab, qurilishda bir qancha yosh quruvchilar qurbon boʼladi. Bu hodisadan soʻng ariza kerakli joyga yetkazib berilmagan degan ayblov bilan Yaşar qamoqqa olinadi. Firuze otasining aybsiz ekanligini isbotlash uchun Ertanning kompaniyasiga ishga kiradi. Bu kompaniyada u Ayazni uchratadi. Ayaz Firuzening Ertan kabi yomon niyatli insonlarning kompaniyasida ishlashini xohlamaydi va shirkatni tark etishi uchun koʻp marotaba harakat qiladi. Ayaz asl masalani anglab yetgach, Firuzega yordam berish uchun imkon qidiradi. Ular birgalikda reja tuzishadi va Firuze otasining Ertanga ariza tashlab ketgan jarayoni tasvirlagan kamera kadrini topib oladi. Otasi oqlanadi va qamoq jazosidan ozod etiladi.

Ayazning onasi buyrak xastaligi tufayli vafot etadi. Onasining oʻlimidan keyin Ayazni Ertanga va uning singlisi Berrakga bogʻlaydigan hech narsa qolmaydi. Hayotini Firuze bilan qolgan joyidan davom ettirishga qaror qilganida kutilmagan hodisa roʼy beradi. Firuzening singlisi Elvanga tajovuz koʼrsatishadi. U oʼzini himoya qilish uchun harakat qiladi va bexosdan erkakka shisha uloqtiradi. Oʼsha tajovuzkor kishi bir necha kun oldin Elvanning akasi Farukdan qarzi evaziga singlisini nikohiga berishni soʼragan edi. Biroq, Faruk, singlisi hali maktab oʼquvchisi ekanligini, oila uchun tayyor emasligini aytib bu taklifni rad etgan edi. Oradan biroz vaqt oʼtgach u baribir bu razilona ishga qoʼl uradi va natijada, oʼz hayotiga ham nuqta qoʼyadi. Bu voqea roʼy berganida Ertan hammasini kuzatib turgan boʼladi. Elvan erkakni shunchaki jarohatlagan edi. U chiqib ketganidan keyin uyga Ertan kiradi va yigitni yostiq bilan boʼgʼib oʼldiradi. Firuzega „Singling odam oʼldirdi, agar uni qamoqqa kirishini xohlamasang, menga turmushga chiqasan“- deb tahdid qiladi. Firuze hali goʼdak singlisining qiynalishini xohlamay, bunga rozi boʼladi. Bu voqealardan Ayaz xabar topgach Firuze va uning singlisi uchun harakat qiladi. Firuzening iltimosiga koʼra oʼsha jinoyat sodir etilgan kecha Ertanning uyga kirganligini koʼrgan ayol sudga guvohlik beradi. Ertan qamoqqa olinadi.

Serial soʼnggida adolat qaror topadi. Soʼnggi qism Ayaz va Firuzening nikoh toʼyi sahnasi bilan nihoyalanadi.

Faktlar 
 „Zemheri“ soʼzining maʼnosi „Qora qish“ degani. Qishning eng shiddatli, qahraton kunlariga nisbatan turkchada „Zemheri“ atamasi qoʼllaniladi. Zemheri 22-dekabrdan boshlangan qishning eng sovuq kunlarini ifodalovchi davr.
 Teleserial Istanbulning turli xil maskanlarida suratga olingan. Eng koʼp suratga olish jarayoni Beyazkozdagi eski bir fabrikada kuzatilgan.

Havolalar 
 Zemheri Show TV rasmiy saytida 2019-yil 9-dekabr
 
Ay Yapım seriallari

Manbalar